# Assassinat de Mohsen Fakhrizadeh

El 27 de novembre de 2020, el científic nuclear iranià Mohsen Fakhrizadeh-Mahabadi va ser assassinat. L'atac es va dur a terme amb foc d'explosius i metralladores. El Ministre d'Afers Exteriors de l'Iran va al·legar la participació israeliana en el crim.

## Context

Mohsen Fakhrizadeh-Mahabadi era el científic nuclear més important de l'Iran. També va ser un oficial d'alt rang en el Cos de la Guàrdia Revolucionària Islàmica. En 2018, el Primer Ministre israelià Binyamín Netanyahu va parlar de Fakhrizadeh en una presentació sobre el pla nuclear iranià i va instar la seva audiència a «recordar el seu nom».
Segons The New York Times, Fakhrizadeh era l'objectiu número u de l'agència d'intel·ligència israeliana Mossad. Se'ls va acusar d'estar involucrats en l'assassinat de científics nuclears iranians en la dècada de 2010. Entre 2010 i 2012, quatre científics foren assassinats en cirscumstàncies semblants i el govern iranià sempre els ha culpat a l'Israel.

## Atac

Entre tres i quatre homes armats van volar un cotxe i després van emboscar el vehicle de Fakhrizadeh, que viatjava per un camí rural prop d'Absard, obrint foc contra ell i el guardaespatlla amb qui viatjava. Els seus guardaespatlles van respondre al foc i es va produir un tiroteig. Fakhrizadeh va ser greument ferit i va ser transportat a un hospital, on va morir. El guardaespatlla amb qui viatjava en el cotxe també va morir. Altres quatre persones també van morir en l'incident, i se sospita que són homes armats assassinats pels guardaespatlles.

## Reaccions

El Ministre d'Afers Exteriors Javad Zarif ha tuitejat pocs minuts després de la mort de Fakhrizadeh a l'hospital; «uns covards han matat un eminent científic iranià avui. Aquesta covardia, amb serioses indicacions d'una implicació d'Israel, mostra les seves intencions desesperades de crear una guerra. L'Iran crida la comunitat internacional, i especialment la Unió Europea, a posar fi a la seva vergonyosa doble moral i condemnar aquest atac terrorista».
El ministre de Gabinet d'Afers d'Acció d'Israel Tzachi Hanegbi va declarar lo següent: «no tinc ni idea de qui ho va fer. No és que els meus llavis estiguin segellats perquè sóc responsable, realment no en tinc ni idea».
Analistes polítics i autoritats tant iranianes com d'altres països han identificat Israel i els seus serveis secrets com a responsables, en un atac il·legal segons qualsevol llei internacional que tindria com a objectiu impedir que la nova administració dels Estats Units d'Amèrica de Joe Biden refaci l'acord de pau sobre el programa nuclear assolit entre Iran i els EUA durant l'administració Obama, acord que Israel, amb el seu president Netanyahu, van rebutjar i boicotejar fins que fou abandonat per la presidència de Donald Trump.

### Condemnes internacionals

* Nacions Unides
* Unió Europea
* Alemanya
* Bèlgica
* Qatar
* Síria
* Sud-àfrica
* Turquia
* Veneçuela

## Referències

* ↑ «Assassinat a trets Mohsen Fakhrizade, pare del programa nuclear iranià». Arxivat de l'original el 2021-02-12. [Consulta: 27 novembre 2020].
* ↑ Agències. «Assassinen un destacat científic nuclear iranià». El Punt Avui, 27-11-2020. Arxivat de l'original el 2020-11-30. [Consulta: 27 novembre 2020].
* 1 2 3 4 5 Cutiller, Adrià Rocha. «Assassinat a trets el pare del programa nuclear iranià». ElPeriódico, 27-11-2020. Arxivat de l'original el 2020-11-28. [Consulta: 27 novembre 2020].
* 1 2 3 4 ; Bergman, Ronen; Sanger, David E.; Schmitt, Eric«Live Updates: Iran's Top Nuclear Scientist Killed in Attack, State Media Say», 27-11-2020. Arxivat de l'original el 27 de novembre 2020. [Consulta: 27 novembre 2020].
* 1 2 3 4 5 6 7 8 «Mohsen Fakhrizadeh assassination: How the world reacted» (en anglès). Al Jazeera, 28-11-2020. Arxivat de l'original el 2020-11-29. [Consulta: 28 novembre 2020].
* ↑ «L'assassinat de el cervell nuclear iranià dinamita la pau que promou Biden». La Vanguardia, 28-11-2020. [Consulta: 31 desembre 2020].
* ↑ «Biden: Iran nuclear deal best way to avoid Middle East arms race» (en anglès). Al Jazeera, 03-12-2020. [Consulta: 31 desembre 2020].
* ↑ «https://twitter.com/belgiummfa/status/1332709049440276481». [Consulta: 28 novembre 2020].
* ↑ «Fil de la declaració del Ministeri d'Afers Exteriors de Sud-àfrica» (en anglès). Twitter, 28-11-2020. Arxivat de l'original el 2020-11-28. [Consulta: 28 novembre 2020].